52 
spomenuti još i to, da omašnije trajne zeleni treba prije otposlanja 
primjereno podrezati i veće lišće otstraniti., 
Kod spomenutog postupka, koji i za raspošiljanje kultiviranog 
bilja vrijedi, možemo biti sjegurni, da će biljke tako bez uštrba i 
višednevno putovanje izdržati; dakako, da ćemo pojedine neznatne 
gubitke uvijek imati prilike konstatovati, ali zacijelo najmanje pri 
netom opisanom postupku. 
Sa duljega transporta prispjele biljke treba što brže moguće 
riješiti njihovih omota, na zasjenjenom mjestu po svježoj mahovini 
razastrti i tamo hladnom vodom dobro poškropljene pol dana ili 
jednu noć ostaviti ležati. Vršci se korjenja tada oštrim nožem odrežu, 
a biljke se posade u lonce. 
